สวัสดีค่ะ คือมีเพศสัมพันธุ์กับแฟนช่วงประมาณ คืนวันที่ 27 พย. ประมาณ 5 ทุ่มกว่าๆ ไม่แน่ใจว่าใช่ช่วงตกไข่รึป่าว หลังจากมีประจำเดือนวันแรกวันที่ 17 พย. หมดประมาณวันที่ 22 แต่สวมใส่ถุงยางตลอด แต่ตอนเสร็จถอดดึงออกปรากฎว่าถุงยางยังคาอยู่ มันหลุดเข้าไปด้านในเลย ตกใจมาก ละค่อยๆดึงออกมา คือค่ำแล้ว ยังไม่ได้กินยาคุมฉุกเฉินค่ะ จะซื้อตอนเช้า ละถ้ากินประจำเดือนจะขาดมั้ยคะ ถ้ากินยาคุมฉุกเฉินแล้วยังจะมีโอกาสท้องมั้ยคะ
สวัสดีค่ะ หากประจำเดือนมาวันที่ 17 พ.ย. การมีเพศสัมพันธ์ในวันที่ 27 พ.ย. ถือว่าไม่ใช่ระยะปลอดภัย โอกาสที่จะตั้งครรภ์นั้นมีได้ โดยหากได้ใช้ถุงยางอนามัยได้อย่างถูกต้อง ไม่มีการฉีกขาดหรือรั่วซึม ก็จะมีโอกาสตั้งครรภ์ได้ประมาณ 2% แต่หากใช้ไม่ถูกต้อง หรือมีการหลุดคาในช่องคลอด โอกาสในการตั้งครรภ์ก็จะมากขึ้น ดังนั้น ก็อาจต้องพิจารณาทานยาคุมฉุกเฉินค่ะ หากได้ทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% (ไม่สามารถป้องกันได้ 100%) และหลังจากทานยาไปประมาณ 1 สัปดาห์ อาจมีเลือดออกจากผลของยาได้ ส่วนประจำเดือน ก็มักจะมาช้ากว่าปกติได้ค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น โดยควรรอให้ประจำเดือนมา แล้วเริ่มใช้ยาภายใน 1-5 วัน นับจากวันแรกที่มีประจำเดือนมา ยาคุมหรือยาฉีด ก็จะออกฤทธิ์ในการป้องกันการตั้งครรภ์ได้ทันทีค่ะ